# Sant Joanet

Sant Joanet, conegut anteriorment com a Sant Joan de l'Énova, és un municipi del País Valencià situat a la comarca de la Ribera Alta.

## Geografia

El terme (1,9 km²) és totalment pla, regat pel riu d'Albaida i les séquies de Montolivet, Foies i Major, i pràcticament tot ell dedicat a l'agricultura en règim de minifundisme.
El seu terme municipal limita amb els de Manuel, la Pobla Llarga, Senyera i Castelló (a la mateixa comarca).

## Història

Antiga alqueria musulmana, més coneguda com a Sant Joanet; el 1415 pertanyia a Arnau Ferrer, i després passà successivament al senyoriu de Benitandús, al marquesat de Bèlgida i als Montpalau; lloc de moriscs, el 1373 tenia 22 cases i el 1609, 33; despoblat després de l'expulsió, el 1663 tenia 20 cases; l'emigració va minvar la població progressivament des de la dècada dels seixanta del segle passat.

## Demografia

L'any 1572 hi havia a Sant Joanet 15 famílies de moriscos, que eren 35 en 1609, quan va tindre lloc l'expulsió dels moriscos. La localitat es va repoblar amb cristians i va passar a tindre 19 famílies en 1646 i 20 en 1713. Envoltada d'arrossars, la seua població no va poder créixer fins que no es van millorar les condicions sanitàries: en 1787 tenia 127 habitants, en 1845 tenia 200 i en 1900 tenia 383. L'any 1950 va aconseguir el seu màxim de població, 531 habitants.
Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2007 | 2022 |
| 382 | 360 | 363 | 360 | 358 | 349 | 357 | 386 | 391 | 413 | 534 |

## Economia

La seua economia es basa en l'agricultura: es cultiven sobretot tarongers (137 ha), hortalisses i fruiters. L'aigua per al reg procedeix de la Séquia Comuna de l'Ènova a través del braç de les Foies. Tradicionalment es va cultivar l'arròs en gran quantitat, encara que en l'actualitat ha sigut substituït pels problemes de salubritat que implicava aquest cultiu. Quant a la ramaderia, la cria de conills i gallines ajuda també l'economia santjoanera.

## Política i govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2023 foren elegits 5 regidors del Partit Socialista del País Valencià (PSPV-PSOE) i 2 de Compromís per Sant Joanet (Compromís).
Eleccions municipals de 28 de maig de 2023 - Sant Joanet :
| Candidatura | Candidatura | Candidatura | Cap de llista | Vots | Vots | Regidors |
| | Partit Socialista del País Valencià-PSOE | | Miguel Nadal Garrigues | 203 | 59,18% | 5 (-1) |
| | Compromís per Sant Joanet | | Carles Calabuig Miñana | 104 | 30,32% | 2 (+1) |
| | Altres candidatures | | | 25 | 7,28% | 0 |
| | Vots en blanc | | | 11 | 3,2% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 343 | 100 % | 7 |
| | Vots nuls | Vots nuls | Vots nuls | 6 | 1,71% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 349 | 81,16%** | |
| Abstenció | Abstenció | Abstenció | Abstenció | 81* | 18,83%** | |
| Total cens electoral | Total cens electoral | Total cens electoral | Total cens electoral | 426* | 100 %** | |
| Alcalde: Miguel Nadal Garrigues (PSPV) (17/06/2023) Per majoria absoluta dels vots dels regidors |||||||
| Fonts: JEC, JEZ Alzira, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des del 2023 l'alcalde de Sant Joanet és Miguel Nadal Garrigues del Partit Socialista del País Valencià (PSPV-PSOE).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | José García Mongort | Independent | 19/04/1979 | -- |
| 1983–1987 | Superancio Marcilla López | PSPV-PSOE | 28/05/1983 | -- |
| 1987–1991 | Superancio Marcilla López | PSPV-PSOE | 30/06/1987 | -- |
| 1991–1995 | Adelino Micó Brotons | PSPV-PSOE | 15/06/1991 | -- |
| 1995–1999 | Adelino Micó Brotons | PSPV-PSOE | 17/06/1995 | -- |
| 1999–2003 | Evaristo Ribes Prats | PSPV-PSOE | 03/07/1999 | -- |
| 2003–2007 | Evaristo Ribes Prats | PSPV-PSOE | 14/06/2003 | -- |
| 2007–2011 | Evaristo Ribes Prats | PSPV-PSOE | 16/06/2007 | -- |
| 2011–2015 | Evaristo Ribes Prats | PSPV-PSOE | 11/06/2011 | -- |
| 2015–2019 | Evaristo Ribes Prats | PSPV-PSOE | 13/06/2015 | -- |
| 2019-2023 | Santiago Manuel Enguídanos Expósito | PSPV-PSOE | 15/06/2019 | -- |
| Des de 2023 | Miguel Nadal Garrigues | PSPV-PSOE | 17/06/2023 | -- |
| Fonts: Generalitat Valenciana |||||

## Monuments

* Torrassa de Sant Joanet. Construïda al segle xvi, conserva bona part dels seus elements originals. Es troba adossada per dues de les seues cares a habitatges actuals.
* Església de Sant Joan Baptista, on es conserva una imatge de la Dolorosa.

## Festes

* Festes patronals. Festes en honor de Sant Joan Baptista. Del 21 al 24 de juny dedicades a Sant Joan Baptista.
* Festes en honor de la mare de Déu de l'Assumpció. Del 12 al 15 d'agost.

## Notes

* ↑ També participaren a les eleccions de 2023: Partit Popular (25 vots, 7,28%).
* ↑ El Partit Popular (PP) perdé 1 regidor obtingut el 2015.

## Referències

* ↑ El 21 d'octubre del 2008 el DOCV núm. 5.875 publicava el Decret 160/2008 de 17 d'octubre del Consell, pel qual s'aprovava el canvi de denominació del municipi de San Juan de Énova per la forma exclusiva en català de Sant Joan de l'Ènova. Posteriorment, segons el Decret 26/2010 de 29 de gener del Consell, publicat al DOCV núm. 6.197, va canviar el nom oficialment pel tradicional de Sant Joanet.
* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.437 [Consulta: 29 abril 2020].
* ↑ Junta Electoral de Zona d'Alzira «Edicto de la Junta Electoral Zona de Alzira sobre proclamación de candidaturas a las elecciones locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 67. Arxivat de l'original el 3 de juny 2020 [Consulta: 2 agost 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 2 agost 2019].
* ↑ Ara. «Eleccions municipals 2019. Resultats a Sant Joanet», 26-05-2019. [Consulta: 1r agost 2019].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Sant Joanet. Històric de Govern Local». Portal d'informació ARGOS. [Consulta: 1r maig 2019].

## Enllaços externs

* Ajuntament de Sant Joanet Arxivat 2013-10-05 a Wayback Machine.
* Institut Valencià d'Estadística Arxivat 2010-06-18 a Wayback Machine.
* Portal de la Direcció General d'Administració Local de la Generalitat Arxivat 2008-05-26 a Wayback Machine.
* País Valencià, poble a poble, comarca a comarca, de Paco González, d'on s'ha extret informació amb el seu consentiment.